Exqrch/javanese-Komodo-pixelgpt huggingface dataset:
Sakabehing laladan iku dadi pérangan Kamaharajan Frankia ing abad kaping 6, nyusul kamenangan Chlodwig I saka Alemanni ing Tolbiac nalika taun 504, banjur bangsa Frankia ndominasi Burgundia
Saka taun 561, Raja Guntram saka Merovingia, putune Chlodwig I, marisi Kerajan Burgundia Frankia, kang ambané saka kulon adohe meh tekan Kali Rhein
Ing sisih wétané, suku Alamanni diprintah sangisore kadipaten nominal ing Frankia, amarga bangsa Frankia ngisi kalodhangan akibat mudhune pencapaian Bizantium Romawi menyang kulon
Saka mangsa iki, bangsa Frankia lagi miwiti mbéntuk watak tritunggal kang bakal nyirikake sisa sajarahé
Laladan iki banjur kapérang dadi Neustria ing sisih kulon (mung diarani Frankia nalika semana; jeneng Neustria ora tinulis ing tulisan nganti 80 taun sabanjuré), Austrasia di sisih wétan sagara lan Burgundia
Sasuwene abad kaping 6 lan wiwitan abad kaping 7, kawasan Switserlan ana ing sangisore hegemoni Frankia, karo bangsa Frankia kang asring ana perselisihan prakara suksesi ing sub-kraton Frankia (kang ratu-rajane isih duwé gegayutan saseduluran)
Nalika taun 632, Chlothar II mati, sakabehing wewengkon Frankia didadèkaké siji nanging mung sadhéla ing ngisore Dagobert I, kang dianggep ratu kang pungkasané Merovingia kang bisa nglakoni tugas karajan
Nalika dipandhegani Dagobert I, Austrasia ngagitasi papréntahane dhéwé kanggo piranti ngadhepi prabawa Neustria, kang ndominasi mahkamah karajan
Dagobert dipeksa déning aristokrat Austrasia kang kuwat kanggo ngangkat anaké kang isih bayi, Sigibert III, supaya dadi ratu ngisorane Austrasia nalika taun 633
Kakurangan papréntahan anyar iku dadi nyata, lan mandhegani nagara-nagara kang ditundukake déning bangsa Frankia kang wis mikirake untung-rugi pemberontakan
Sawisé Sigibert III dikalahake militere déning Radulf, Raja Thüringen ing taun 640, suku Alemani uga mberontak marang kakuasaan Frankia
Masa kamardhikan Allemani sabanjuré nganti tekan pertengahan abad kaping 8
Wali Pura diangkat déning Raja Frankia minangka punggawa pangadilan wiwit awal abad kaping 7 supaya dadi penengah antarané ratu lan rakyat
Nanging, sedane Dagobert I ing taun 639, kanthi pewaris makutha kang isih balita ing Neustria (Chlodwig II—yuswane 2 taun) lan Austrasia (Sigibert III—yuswane watara 4 taun), para punggawa iku éntuk kekuasaan kang luwih gedhé
Ing pungsakasane, mungkasi kekuasaan penguasa Merovingia, lan ngebut singgasana Frankia
Langkah pisanan kang dilakoni Wali Pura Austrasia, Grimoald I, ngeyakinake Sigibert III kang ora duwé anak supaya ngadopsi puterane dhéwé Childebert si Anak Pungut minangka pewaris singgasana
Nalika iku ing pura Neustria, Wali Pura Erchinoald, lan penggantine, Ebroin, uga nambah kekuasaannya ing sakmburine Chlodwig II, lan penggantine Chlothar III
Ebroin nggabungake dadi siji manèh Kerajan Frankia kanthi ngalahake lan ngusir Childebert (lan Grimoald) saka Austrasia ing taun 661
Jejulukan kang asring dienggo nagara Switserlan ing basa Prancis ("Confédération suisse"), basa Itali ("Confederazione Svizzera"), lan basa Romansh ("Confederaziun svizra") diterjemahake minangka "Konfèdherasi Switserlan")
"Schweizerische Eidgenossenschaft" iku istilah basa Jermane kang ana ing dhokumen resmi
Jeneng Latine "Confœderatio Helvetica" (Konfèdherasi Helvwtia) lan TLD nagarae "ch" kanggo internet lan plat montor gegayutan karo Helvetii, suku Keltik kuna kang ora tau mapan ing pagunungan Alpen
Konfèdherasi Switserlan Kuno iku persekuthuan antarané komunitas-komunitas lembah Alpen tengah
Konfèdherasi iku masilitasi pengelolaan kepentingan umum (dagang bébas) lan lnjamin keamanan jalur dagang gunung kang wigati
Piagam Federal 1291 kang disetujui déning komune pedésaan Uri, Schwyz, lan Unterwalden dianggap minangka dhokumen nalika ngadegaké konfederasi; sanajan persekuthuan kang meh padha kayane wis ana ing pirang-pirang dasawarsa sadurungé
Saka taun 1353, telung kanton kang asli wisdigabungake karo Glarus lan Zug lan nagara-nagara kutha Luzern, Zurigo lan Bern kanggo nggawé "Konfèdherasi Kuno" saka 8 nagara kang ana nganti tekan pungkasané abad kaping 15.
Ekspansi iku ndadèkaké peningkatan kekuasaan lan kemakmuran fédherasi iku
Saka taun 1460, konfederasi iku ngatur sapérangan akèh wewengkon kidul lan kulone Rhein nganti tekan Pegunungan Alpen lan Jura, khususé sawisé menang saka Wangsa Habsburg (Pertempuran Sempach lan Näfels), déning Charles "sang Pemberani" saka Burgundia sasuwéné taun 1470-an, lan kasilan saradhadhu sewaan Switserlan
Menange Switserlan ing Perang Swabia marang Liga Swabia Kaisar Maximilian I ing taun 1499 nganti tekan kamardhikan "de facto" saka Kamaharajan Romawi Suci
Konfèdherasi Switserlan Kuno wiséntuk réputasi minangka pilih tandhing marang perang-perang kang pisanan mau, nanging ekspansi fédherasi ngalami kamunduran ing taun 1515 amarga kalahe Switserlan ing Pertempuran Marignano, kang mungkasi jaman "heroik" ing sajarah Switserlan
Kasile Reformasi Zwingli ing pirang-pirang kanton ndadèkaké perang antar-kanton ing taun 1529 lan 1531 (Kappeler Kriege)
Durung ana 100 taun sabanjuré, ing taun 1648, ing Prajanjian Westfalen, nagara Éropa ngakoni kamardhikane Switserlan saka Kamaharajan Romawi Suci lan kanétralane (ancien régime)
Sasuwene jaman modhèren ing sajarah Switserlan, otoritarianisme kang lagi ngrembaka ing kulawarga patrisiat lan krisis keuangan nalika Perang Tiga Puluh Tahun, marakake perang tani Switserlan taun 1653
Kanthi latar wuri perjuangan iki, konflik antarané kanton Katulik lan Protèstan sansaya ndadi, ndadèkaké sikara ing Pertempuran Villmergen nalika taun 1656 lan 1712
Nalika taun 1798, prajurit Revolusi Prancis bisa naklukake Switserlan lan ngadegaké konstitusi anyar kang seragam, kang munjeri papréntahan nagari lan mbusak kanton
Rezim anyar iku dijenengi Républik Helvetia, ora kondhang banget
Negeri iki diatur déning prajurit penyerang asing lan ngurusak tradhisi kang wis ana pirang-pirang abad kapungkur, ndadèkaké Switserlan ora luwih nagara satelite Prancis
Penindasan Prancis nalika Pemberontakan Nidwalden ing sasi September 1798 iku tuladha anané penindasan déning Angkatan Dharat Prancis lan perlawanan penduduk marang mapane Angkatan Dharat Prancis iku
Nalika perang antarané Prancis lan saingane, angkatan Ruslan lan Habsburg nyerang Switserlan
Nalika taun 1803, Napoleon ngatur pertemuan pulitikus Switserlan saka rong pihak ing Paris
Asile yaiku UU Mediasi kang akèh mbenerake otonomi Switserlan lan nepungake konfederasi 19 kanton
Sawisé iku, akèh pulitik Switserlan kang bakal nyeimbangake tradhisi kanton marang pamrintahane dhéwé kanthi keperluan pamrintahan punjer
Ing taun 1815, Konggrès Wina tenanan mulihake kamardhikane Switserlan lan nagara Éropa sarujuk ngakoni kenétralan Switserlan kanthi panggah
Perjanjian iku nandhakake nalika Switserlan perang kang pungkasan ing konflik internasional
Perjanjian iku uga bisa ndadèkaké Switserlan menambah wewengkone, kanthi lumebune Kanton Valais, Neuchâtel, lan Jenéwa – iki kang pungkasané nagara Switserlan nambah wewengkon
Restorasi kekuasaan menyang patrisiat mung sawatara
Sawisé huru-hara kang bola-bali kedaden kaya déné Züriputsch nalika taun 1839, ndadèkaké perang sadulur ing antarané kanton Katulik lan kanton-kanton liyané ing taun 1847 ("Sonderbundskrieg")
Perang iku kelakon suwéné sesasi, lan korbane kurang saka 100 wong
Sonderbundskrieg ora ana apa-apane yèn dibandhingake karo perang lan haruhara ing Éropa liyané ing abad kaping 19
Sonderbundskrieg marakake dampak psikologi kang gedhé marang masarakat Switserlan
Perang iku ndadèkaké kabèh warga Switserlan gerti perlune persatuan lan kakuwatan marang tangga-tangga nagarané ing Éropa
Warga Switserlan sakabehing tataran masarakat, embuh Katulik, Protèstan, ilèn liberal utawa konservatif, sadhar yèn kanton-kanton iku bakal akèh nguntungake yèn kepentingan ékonomi lan keagamaane digabungake dadi siji
Saka warga kang njurung kakuwatan kanton (Sonderbund Kantone), majelis nasional diperang dadi majelis dhuwur (Dewan Nagara Switserlan) lan majelis ngisor (Dewan Nasional Switserlan)
Kamangka, kepentingan federasionalis uga dipritungake.
Switserlan ngadopsi konstitusi fèdheral lan "penggunaan" referendum (kuwajiban saben amandemen konstitusi) ing taun 1848
Konstitusi iku nyawisi kekuasaan punjer kanggo papréntahane dhéwé nalika ucul saka kanton
Nalika taun 1850, franc Switserlan dadi mata uang tunggal Switserlan
Konstitusi iku diamandemen ing taun 1874 kanggo ngadhepi sansaya tambahe penduduk lan Révolusi Industri
Konstitusi iku nepungake referendum fakultatif kanggo kukum ing tingkat fèdheral
Konstitusi iku uga nemtokake tanggung jawab fèdheral kanggo pertahanan, dol tinuku, lan prakara kukum
Ing taun 1891, konstitusi iku direvisi kanthi unsur kuwat marang dhémokrasi langsung, kang isih unik nganti tekan saiki
Wiwit iku, perbaikan pulitik, ékonomi, lan sosial kang isih kelakon wis mènèhi pratandha ing sajarah Switserlan
Switserlan ora diserang sasuwéné keloron Perang Dunia
Sasuwene Perang Donya I, Switserlan dadi panggonan uripé Vladimir Illych Ulyanov (Lenin) lan isih manggon ing kana nganti tekan taun 1917
Kenétralan Switserlan asring ditakonake saka anané prastawa Grimm-Hoffmann ing taun 1917, nanging mung sadhéla
Ing taun 1920, Switserlan gabung karo LBB, lan Dewan Éropa ing taun 1963
Sasuwene Perang Donya II, rencana serangan disiapake déning Jerman, nanging Switserlan ora tau diserang
Switserlan bisa tetem mardhika liwat gabungan pencegahan militèr, konsesi ékonomi menyang Jerman, lan nasib apik amarga prastawa kang luwih gedhé sasuwéné perang ngenteni misi iku
Percobaan déning Parté Nazi Switserlan kang cilik kareben ana Anschluss déning Jerman, gagal total
Pers Switserlan ngkritik yèn Reich Kaping Telu, asring gawé mangkel pimpinane
Nalika dipandhegani Jenderal Henri Guisan, mobilisasi massal angkatan militan ditumindakake
Strategi militèr Switserlan owah saka salah siji pertahanan statis ing winatesan kanggo nglindhungi jantung ékonomi dadi strategi pergeseran jangka dawa kaorganisasi lan panarikan marang kalungguhan kang kuwat lan terbekali kanthi apik ing dhuwur Pegunungan Alpen kang misuwur kanthi sesebutan Réduit
Switserlan dadi markas wigati kanggo mata-mata pihak kekarone sasuwéné konflik lan asring dadi penengah komunikasi antarané Blok Poros lan Sakuthu
Dol tinuku Switserlan diblokir déning Sakuthu lan Blok Poros
Kerja sama ékonomi lan tambahan utangan marang Reich Kaping Telu akèh maceme miturut invasi kang dirasakaké, lan anané mitra dagang liyané
Konsesi puncake seminggu sawisé jaringan KA wigati ngliwati Prancis Vichy diperparah ing taun 1942, marakake Switserlan dikupengi déning Sakuthu
Sadawane dalan perang, Switserlan nahan punjul 300.000 pengungsi, 104.000 prajurit asing, diinternir miturut Hak lan Kuwajiban Blok Nétral kang digarisi ngisore ing Konvensi den Haag
60.000 pengungsi iku penduduk sipil kang slamet saka penyiksaan Nazi
Saka kabèh iku, 26.000-27.000 iku wong Yahudi
Nanging, kebijakan imigrasi lan suaka kang ketat kaya déné gayutan keuangan karo Jerman Nazi malah ndadèkaké kontroversi
Nalika perang, Angkatan Udara Switserlan migunakaké montor mabur ing rong pihak, nembaki 11 montor mabur Luftwaffe kang ngganggu nganti tiba ing wulan Mèi lan Juni 1940, uga pengganggu liyané sawisé owahe kebijakan disusul ancaman saka Jerman; punjul 100 montor mabur pengebom Sakuthu lan awake diinternir nalika perang
Antarane taun 1944-1945, pengebom Sakuthu ngebom ngawur ing kutha Schaffhausen (matèni 40 jiwa), Stein am Rhein, Vals, Rafz (18 jiwa mati), lan kang paling ora misuwur, ing tanggal 4 Maret 1945 Basilea lan Zürich dibom
Konfèdherasi Switserlan kapérang dadi 26 kanton, yaiku: Basa
Basa kang ana ing nagara Switserlan: Dhémografi
Switserlan dumunung ing antarané warna-warna kabudayan Éropa kang sabanjuré mengaruhi nagara iki
Ana telu basa resmi nasional yaiku basa Jerman, Prancis, lan Itali; sarta siji basa resmi lokal, basa Romansh
Pamaréntah fèdheral wajib migunakaké katelu basa resmi mau lan ing parlemèn disediaké penterjemah
Saben pelajar Switserlan kudu nyinaoni salah siji basa resmi liyané, saéngga akèh kang ndunungi kang bisa wicara rong basa (bilingual)
Amarga akèhé kang ndunungi lan pekerja manca (watara 20%), basa Inggris uga akèh dipigunakaké
Agama kang paling akèh dianut ing Switserlan yaiku Katulik Roma kang dianut déning 43% populasi
Ana uga penganut agama Protèstan watara 35% lan imigrasi nggawa lumebu agama Islam (4%) lan Ortodoks Timur 2%
Switserlan iku kalebu nagara republik fèdheral
Switserlan dadi nagara fèdheral wiwit taun 1948
Switserlan nganut sistem dhémokrasi langsung, lan papréntahane kapérang dadi 7 anggota kang dipilih déning Federal Assembly
Pitu wong mau uga mandhegani departemen utama
Statuse bisa uga diarani mantri
Pitu wong mau gantian dadi présidhèn
Jabatan minangka presidhène, saben wong suwéné setaun
Nagara Switserlan ambané 41.400 Km2 dipanggedhèni kanthi kolektif déning presidium kang kapérang saka pitu wong
Ketua presidium kang digilir iku mangku kalungguhan présidhèn
Kanthi sistem fèdheral, nagara fèdherale diarani canton
Ana 26 kanton kang ana ing Switserlan
Ana 17 canton yaiku canton Switserlan-Jerman (basa Jerman), 4 canton Switserlan-Romande (basa Prancis), 1 canton basa Itali (Ticino), 3 canton bilingual Prancis-Jerman, lan 1 canton (Graubünden) trilingual Jerman, Itali lan Rumantsch
Kaya mangkono kang ndadèkaké Switserlan duwé papat basa
Canton-canton iki duwé otonomi kang amba kaya déné sistem nagara fèdheral
Canton-canton iki nggawé aturan laladan dhéwé
Masalah internasional, kehakiman, pertahanan, keuangan nagara dicekel déning papréntahan punjer
Déné anggota parlemèn (Federal assembly) asalé saka utusan canton
Canton-canton iki kang bakale nemtokake pitung mantri utama kang bakal dadi présidhèn kanthi gantian
Présidhèn minangka kepala nagara uga ngrangkep minangka kepala papréntahan (Nayakotama).
San Marino Républik San Marino ya iku nagara paling cilik ing donya lan dikubengi déning Italia, ing sisih lor wewatesan karo provinsi Rimini, laladan Emilia-Romagna lan ing sisih kidul provinsi Pesaro lan Urbino, laladan Marche
Républik San Marino minangka republik tuwa dhéwé ing donya kang isih ana, kang diwangun ing taun 301 déning Santo Marinus (utawa San Marino sajeroning basa Italia)
Sanajan San Marino sawijining nagara mardika nanging isih gumantung marang nagara Italia kang ngubengi wewengkoné
Giuseppe Garibaldi kang nyawijèkaké Italia ing taun 1860 tau ndhelik saka musuh ing San Marino
Ing kana dhèwèké olèh bantuan saka pemimpin San Marino lan rakyaté kanggo nerusaké perjuangan
Mulané Giuseppe Garibaldi janji yèn San Marino tetep dadi nagara mardika.
The Star-Spangled Banner The Star-Spangled Banner iku lagu kabangsané nagara Amérika Sarékat
Liriké ditulis ing taun 1814 déning sawijining pengacara sing umuré 35 taun, Francis Scott Key
Lagu iki didadèkaké lagu kabangsan minangka resmi miturut résolusi Konggrès ing 3 Maret 1931.
Petrus Josephus Zoetmulder Prof
Petrus Josephus Zoetmulder, S.J
(Utrecht, Walanda, 29 Januari 1906-Ngayogyakarta, 8 Juli 1995) iku nimpuna Sastra Jawa lan budayawan Indonésia
Panjenengané uga misuwur déning dhisertasiné bab panalitèn sawijining aspèk agama Kajawèn
Dhisertasiné tau dicithak ing basa Indonésia lan judhulé "Manunggaling Kawula Gusti"
Kajaba iku Zoetmulder ora bisa dipisahaké saka buku panlitèn Sastra Jawa Kuna "Kalangwan" lan bausastra basa Jawa Kunané kang tau dicithak nganggo basa Inggris (1982) lan basa Indonésia (1995)
Zoetmulder miyos ing Utrecht, Walanda
Sang Piet nalika durung lumebu sekolah wis bisa sinau maca lan nulis
Ibuné Catharina Noelege, iku pamaén piano profésional lan uga sawijining guru kang sabar
Dadi nalika lumebu sekolah wis bisa maca lan nulis
Piet pancèn bocah kang sregep, bregas lan pinter
Nalika lungguh ing sekolah "Gymnasium" (mèmper SMA) "College Kanisius", putra sawijining insinyur iki banjur wiwit katarik dadi pastur lan mligi dadi Imam Yesuit
Prakara iki ora nggumuni, amarga kulawargané iku umat Katulik kang tangat
Ana pakdhéné loro iku dadi pastur
Banjur budéné lan buliké dadi suster ing Afrika lan Suriname
Nalika bapané kang gawéyané iku inspèktur kaséhatan umum pindhah menyang Heerlen, Piet sempet rada gela amarga ing kono ora ana sekolah "gymnasium"
Piet begja amarga wong tuwané maringi idin putrané kang ragil iki yèn dhèwèké olèh sekolah ing "gymnasium" ing kutha Rolduc, kang kebeneran tilas sekolah bapané
Piet banjur mèlu ujian jurusan A lan B
Piet bisa lulus loro-loroné
Ing taun 1925, Piet lumebu Novisiat Sarékat Yesus, pendhidhikan awal calon Imam Yesuit
Lunga menyang Tanah Jawa
Willekens S.J., kang ngopèniné ing novisat ndhawuhi Piet supaya nyambut gawé karya misi ing tanah Jawa, sawisé pendhidhikané rampung
Piet nurut lan yuswané isih 19 taun nalika mangkat menyang Jawa
Piet banjur didokok ing Séminari Menengah ing Ngayogyakarta
Ora dinuga, telung taun engkas tibakné Pastur Willekens dhéwé nusul ing Jawa dadi "Visitor Apostolis"
Sawisé ketemu, Willekens banjur ngandika, "Saliyané filsafat, kowé ya kudu sinau basa Jawa Kuna." Panjenengané banjur ditepungaké karo Prof
Berg, kang nalika iku ngajar ing Surakarta, lan bisa ngrewangi nyinaoni studi Jawa Kuna
Ing taun 1931, Zoet lulus karo prédikat "cum laude", lan bareng karo iku ditahbisaké dadi calon pastor ing Girisonta, Ungaran, Kabupatèn Semarang
Banjur pawiyatan kang luwih jero dilakoni ing Universitas Leiden, Walanda
Zoetmulder ing kéné olèh gelar sarjana mudha amung ing wayah sataun, lumrahé butuh wayah telung taun, lan sarjana wutuh, ing babagan Sajarah Jawa lan Purwakala, uga namung mbutuhaké wayah sataun
Ing sasi Oktober 1935, karo dibimbing déning Prof
Berg, Zoetmulder bisa promosi karo dhisertasi dhoktoraté, kang asesirah "Pantheïsme en Monisme in de Javaansche Soeloek Literatuur"
Zoetmulder bisa lulus karo prédhikat "cum laude"
Romo Zoet, ya iku asma akrabé, rumangsa kudu ngrampungaké studhi téologiné dhisik sadurungé bali menyang tanah Jawa
Panjenengané sinau patang taun ing Maastricht
Nalika arep bali menyang Indhiya Nèderlan, panjenengané isih kudu nglakoni mangsa tertiat (mangsa pendhidhikan lan pendalaman rohani, suwéné kurang luwih sataun), ing Bèlgi
Nanging invasi tantara Nazi Jerman menyang Bèlgi meksa Romo kudu ngungsi menyang Prancis, Juni 1940
Ing Prancis Romo Zoet bisa olèh kapal kang manuju Indhiya Nèderlan, nanging kudu ndharat ing Inggris dhisik amarga nyélaki ranjo-ranjo kang dipasang Jerman ing lintasan palayaran
Sasi ngarepé Romo Zoet lagi bisa rawuh ing Tanah Jawa, liwat Hong Kong
Kamangka, ana kancané kang téwas amarga numpak kapal kang silem amarga ditorpedho déning Angkatan Sagara Jerman
"Allah kersa yèn aku bakal mulya ing Tanah Jawa", caritané
Jaman pendhudhukan Jepun lan pasca-Perang Donya II
Sarawuhé ing Jakarta, Romo Zoetmulder ditawani ngajar ngèlmu pambandhingan basa ing Fakultas Sastra UI
Nanging, Zoetmulder luwih katarik kanggo nyinaoni basa Jawa lan milih manggon ing Ngayogyakarta
Panjenenganipun banjur ngajar ing AMS lan salah siji siswané antarané Prof
Nalika Jepun lumebu Indhiya Nèderlan ing taun 1942, Zoetmulder kalebu warga Walanda kang ditahan
Zoetmulder begja amarga nalika diinternir isih bisa nggawa buku lan bolpèn.
Banjur nalika dipindhah ing kunjara Cimahi Zoetmulder bisa nylundupaké buku "Adiparwa" suntingan Dr
Juynboll lan sawijining bausastra Jawa anggitan Gericke lan Roorda
Zoetmulder amrih ngusahakaké nliti tata basa Jawa Kuna saka buku iki
Mbésuk buku tata basa Jawa Kuna ini bakal diterbitaké ing basa Walanda ("De Taal van het Adiparwa") ing taun 1950 lan vèrsi basa Indonésiané ("Basa Parwa") diterbitaké ing taun 1954 mawa diréwangi déning I.R
Buku iki bakal dadi pakem dhasar para mahasiswa studhi Jawa Kuna
Ing jaman Revolusi Fisik (Perang utawa Revolusi Kamardikan Indonésia antara taun 1945-1950), Rama Zoet mèh waé disédani déning sawijining laskar ing Kota Baru, Ngayogyakarta
Nanging begjané ana sawijining wong Jawa kang mbélani lan celathu yèn panjenengané iku "wong suci"
Sawisé lolos saka tahanan interniran Baros ing taun 1945, Zoetmulder banjur miwiti ngajar ing paguron dhuwur Universitas Gadjah Mada (UGM)
Banjur limang taun sawisé iku, dhedhasar "Surat Dudutan Mendikbud", Zoetmulder diangkat dadi Guru Besar Luar Biyasa ing Fakultas Sastra Pedagogik, Filsafat UGM
Ing taun 1955, Zoetmulder dikukuhaké dadi sawijining Guru Besar Tetap Fakultas Sastra UGM
Nalika iku Zoetmulder wis nilar kawarganagaran Walandané
Sadina-dina tugasé dadi luwih abot, amarga kudu ngwakili Dékan Fakultas Sastra Prof
Poerbatjaraka, kang luwih akèh ing Jakarta
Iki isih ditambah tugas liya, dadi guru basa Jawa Kuna kanggo tlatah Yogya
Kapisan maringi kuliah, Zoetmulder ngangem basa Jawa
Nanging sabanjuré Zoetmulder sadhar yèn mahasiswané akèh kang ora saka Tanah Jawa
Zoetmulder banjur nulis buku paugeran tata basa Jawa Kuna ajudhul "Sekar Sumawur: Bunga rampai basa Djawa Kuno"
Banjur kanggo pitulung pasinaonan basa Jawa Kuna, Zoetmulder miwiti nulis bausastra Jawa Kuna wiwit taun 1950
Mula-mulané dikira namung prelu sepuluh taun waé, tibaké prelu wektu luwih suwé
Bukuné kang mratélaké babad slira para empu lan sastra Jawa Kuna "Kalangwan" entèk-entèkané terbit ing taun 1974, disusul karo bausastrané "Old Javanese-English Dictionary" ing taun 1982
Édhisi basa Indonésia terbit taun 1995
Olèhé nulis buku-bukuné, Zoetmulder ngaku kangèlan amarga kudu nglumpukaké naskah mikrofilm saka Univèrsitas Leiden
Zoetmulder séda ing tanggal 8 Juli 1995 ing Rumah Sakit Panti Rapih, Ngayogyakarta
Layoné banjur disarèkaké ing pesaréan cedhak gréja para Ordho Yésuit ing Munthilan, Magelang, Jawa Tengah
Pastur iki seneng maca buku, lan main biolah
Kajaba iku Zoetmulder wis rumangsa ora mung wong Indonésia, nanging malahan wong Jawa
"Allah wis ndokok aku ing Indonésia
Papanku wis ditentokaké ing kéné," ujar dhosèn UGM iki
Ing tanggal 13 Maret 1951, Rama Zoetmulder sah dadi warga nagara Indonésia
Zoetmulder rumangsa sreg manggon ing Pastoran Kemetiran, Ngayogyakarta, kang jaréné pas banget karo "rasa Kajawèné"
Anèng kana Zoetmulder dumunung sangang taun
Rama Zoetmulder seneng karo musik Beethoven lan Mozart, mulané seneng ngrungokaké giyaran Radhio Australia kang nanyangaké pamentasan musik klasik lan uga kerep direkam
Saliyané buku téyologi agama Katulik lan ngèlmu liyané, Zoetmulder uga seneng maca roman lan gurit, malahan carita dhétèktif
Jaré Zoetmulder nduwé punjul 1.000 carita dhétèktif ing kamaré, kalebu karangan Ngaio Marsh
Zoetmulder uga kekancan karo pengarang carita dhétèktif John Le Carré
Nalika ing Bonn, Jerman Kulon, Zoetmulder tau olèh bebungah langsung saka Le Carré, sawijining buku laris ajudhul "The Spy Who Came in from the Cold"
Karangan Le Carré liyané, "A Small Town in Germany", sempet 'dipriksa' déning Rama Zoetmulder sadurungé terbit
Rama Zoet gadhah daya tahan awak kang dhuwur
Contoné Zoetmulder bisa ngunjuk banyu keran Ngayogyakarta ngono waé tanpa terus dadi gerah padarané
Nanging ing sisih liya, Zoetmulder ora bisa urip dhéwé, mbuka botol utawa kalèng dhéwé waé ora bisa
Kimi ga yo Kimi Ga Yo (basa Jepang: 君が代; basa Indonésia: "Amoga Kakuwasan Ingkang Sinuhun Bisa Lumanjuta 1.000 Taun Lawasé) iku judhul lagu kabangsan Jepang
Lagu iki katulis mawa siji metrum Jepang waka
Ana sing nduwé gagasan yèn lagu iki sajatiné lagu puisi asmara
君が代は 千代に 八千代に 細石の 巖となりて 苔の生すまで Kimi ga yo ha Chiyo ni, Yachiyo ni Sazare ishi no, Ihaho to narite, Koke no musu made
Amoga kakuwasan Ingkang Sinuhun, Lumanjuta sèwu (taun) lawasé, 8.000 generasi, Nganti watu krikil, Owah dadi watu karang, Sing katutupan lumut.
Sastra pedhalangan Sastra pedhalangan mangrupi rekabasa sastra sing diangge para dhalang ing pakeliran
Jinis sastra pedhalangan saged diperang dados wolung prakawis, ya iku suluk pelungan utawi murwa, janturan utawi nyandra, pocapan, suluk, ginem utawi antawacana, lelagon, swara, lan carita
Suluk pelungan utawi murwa mangrupi suluk bubuka pakeliran sing ditembangke ki dhalang ing wiwitan pakelirane
Pelungan kalebet salah sawiji jinis puisi pedhalangan
Suluk pelungan dados ciri khas pedhalangan Jawi Wetanan, lan suluk murwa dados ciri khas pedhalangan Jawi Kilen
Pedalangan Jawi Tengah boten nganggé suluk pelungan utawi murwa, bubukane nganggé janturan jejer
Conto suluk pelungan Jawi Wetanan ing ngandhap punika pinetik saka "Serat Wewaton Padhalangan Jawi Wetanan" anggitan Soenarto Timoer: Sun miwiti andhalang
Wayangingsun minangka bambang paesan, kelire jagad dumadi, larapan naga papasehan, pracik tapeling jagad gumelar, yana drojog sangga bawana